สวัสดีค่ะ พอดีว่าหนูมีอะไรกับแฟนแต่แฟนไม่ได้ใส่ถุงยาง แต่หลั่งนอกนะคะ แล้วหนูก็ไปซื้อยาคุมฉุกเฉินมากินค่ะ พอผ่านไปประมาณ 1-2 อาทิตย์ก็มีเลือดเหมือนประจำเดือนเลยค่ะ ออกมาเยอะมากแต่มาแค่ 2 วัน หนูอยากรู้ว่าเลือดที่ออกมาเป็นประจำเดือนมั้ยคะ หรือว่าผลข้างเคียงของยา แล้วหนูมีโอกาสท้องมั้ยคะ
สวัสดีค่ะ Malinnnn62,การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะสำหรับเลือดที่ออกหลังจากทานยาคุมฉุกเฉินไปประมาณ 1-2 สัปดาห์ หากไม่ใช่ช่วงวันที่ที่ประจำเดือนควรจะมา ก็น่าจะเป็นเลือดที่เกิดจากผลของยาคุมฉุกเฉินได้ ซึ่งหากออกเพียง 2 วัน ก็ไม่ได้ผิดปกติหรืออันตรายอะไรค่ะ แต่หากเป็นช่วงวันที่ที่ประจำเดือนควรจะมา ก็อาจเป็นเลือดประจำเดือนก็ได้ ทั้งนี้ การที่มีเลือดออกมา ก็แสดงว่าไม่น่ามีการตั้งครรภ์เกิดขึ้น อย่างไรก็ตาม แนะนำควรลองตรวจหาการตั้งครรภ์ หลังจากที่มีเพศสัมพันธ์ไปแล้ว 2 สัปดาห์ดูค่ะ หากตรวจไม่พบ ก็จะได้มั่นใจว่า ไม่ได้มีการตั้งครรภ์เกิดขึ้นค่ะ